Līdz ar gaidāmo 250 bēgļu uzņemšanu daudzi ir satraukti, vai tādā veidā mūsu valstī neieceļos teroristi. Iekšlietu ministrijas valsts sekretāre Ilze Pētersone-Godmane, kuras vadībā top bēgļu integrācijas plāns, saka, – tas ir stereotips.
Viņa akcentē, ka katrs bēgļa pieteikums tiks atsevišķi izvērtēts un iespējamais apdraudējums valsts drošībai ir viens no kritērijiem, lai personai atteiktu bēgļa statusa piešķiršanu.
Tomēr Pētersone-Godmane arī norādīja, ka neviena valsts nevar būt pilnībā pasargāta no teroristu uzbrukumiem.